Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael laiendab sõjategevust kogu Gaza sektoris.
Katar jätkab desinformatsioonikampaaniat,
süüdistades samas läänemaailma Gaza sektoris pikendatud sõjas.
Hoolimata Iraani Jeemeni käsilase Ansar-Allah' korduvatest rünnakutest
pole Bideni valitsus endiselt kindel, kas huttide valitsetav rühmitus
tuleks ümber nimetada välismaiseks terroriorganisatsiooniks.
Iisrael tihendab oma sõjalisi operatsioone kogu Gaza sektoris,
laiendades lahingutegevust,
et tagada Jeruusalemma deklareeritud sõjaeesmärkide saavutamist,
muuhulgas islamirühmituse Hamas hävitamist
ja pantvangide tagastamist Iisraeli.
IDFi jõud Gaza sektoris jätkavad maismaaoperatsioonide laiendamist.
Täna sooritasid hävituslennukid märkimisväärseid, täpseid
ja luuretegevusel põhinevaid lööke kogu Gaza sektoris.
Lisaks laiendame maaoperatsiooni Hamasi raskuskeskuste vastu
kõikjal Gaza sektoris. Täna tegime koos õhujõududega
mitmeid ühiseid maavägede operatsioonitsükleid,
kus likvideeriti terroriste ja terroritaristuid.
Maaväed tegutsevad kohapeal; terroristid väljuvad šahtidest
ja tunneleist ning õhujõud löövad. Nii jätkavad jõud edasiliikumist,
aidates üksteist pidevalt.
Väed tegutsevad otsustavalt, julgelt ja professionaalselt
ning tabavad rohkelt terroriste. Nad liiguvad hoonest hoonesse,
tunnelist tunnelisse ega sisene lõhkeainetega varustatud hoonetesse.
Esmalt panevad nad laengud paika ja kindlustavad end.
Nii tegutsevad nad ohutult.
Kuid need lahingud hõlmavad ka lähivõitlust ja seal on ka ohvreid.
Kuid tahan rõhutada, et meie väed on otsustanud terroristid tappa,
võita iga lahingu ja jätkata seda kõikjal, kus vaja,
Shuja'iyyas, Jabalya's ja igas linnakus, kus vaenlasega kohtume.
Samal ajal kui Iisraeli Kaitsejõud (IDF) teevad tihedat koostööd
riigi julgeolekuagentuuriga terroritaristu hävitamiseks
kogu Hamasist räsitud Gazas,
ühines kaitseminister Yoav Gallant Lõuna väejuhatuse ülematega,
et hoolikalt lahingutegevust jälgida.
Tulin Gaza sektori piirile
koos IDFi Lõuna väejuhatuse ülema ja 36. diviisi ülemaga,
et jälgida Shuja'iyya ja Jabalia sektorites toimuvaid lahinguid.
Golani väed saabusid Shuja'iyyasse,
et maksta kätte üheksa aastat tagasi langenud kaaslaste eest.
Seekord ei lahku nad enne, kuni on täielikult hävitanud
Hamasi Shuja'iyya brigaadi ja kogu seal asuva terroritaristu.
Kolm päeva pärast lahingute taaskäivitumist on IDF tippvormis.
Minu sügav tunnustus vägedele, kes suurendasid survet terroristidele.
Nad kõrvaldasid Shuja'iyya brigaadi ülema, kes oli jälestusväärne mõrvar.
Nad jätkavad tegevust kogu sektoris. Armee tegutseb oma parimas vormis.
Peastaabi ülem juhib asju hiilgavalt ja väga edukalt.
Praegu põhjapoolses enklaavis toimuv operatsioon toob varsti kaasa
kogu Gaza linna ja Gaza sektori põhjaosa kokkuvarisemise.
Samal ajal alustas IDF operatsiooni lõunas.
Terroristide saatus Hamasi kompaniides enklaavi lõunaosas
saab olema identne ja hullemgi kui sektori põhjaosas.
Jätkame kuni võiduni ja kuni saavutame kõik eesmärgid:
Hamasi likvideerimine ja pantvangide tagastamine Iisraelile.
On oluline rõhutada, et kuigi Hamas on oma Katari isandate kaudu
käivitanud kampaania, süüdistades võitluse taasalustamises Iisraeli,
siis Ameerika Ühendriigid, kes jälgisid läbirääkimisi
Iisraeli, Katari ja Egiptuse vahel, otsustasid üheselt,
et Hamas rikkus kokkulepet, mis tõi nädalase humanitaarpausi
vastutasuks üle saja Iisraeli ja välismaa pantvangi vabastamiseks,
kes kannatasid 7. oktoobril toime pandud julmusi
ja umbes 50 päeva Hamasi vangistuses.
Nädalavahetusel pidasin intensiivseid telefonikõnesid
partneritega Iisraelis, Egiptuses, Kataris ja teistes riikides.
Kuna oleme endiselt intensiivselt seotud
praktiliselt katkematu aruteluga arengute üle regioonis
pärast Hamasi laastavaid terrorirünnakuid 7. oktoobril,
räägime ikka veel sellest, kuidas leida teed edasi pantvangide osas,
humanitaarabi jätkamisest, laiendamisest ja Gazasse jõudmisest.
Praegu keeldub Hamas vabastamast tsiviilelanikest naisi,
kes oleksid pidanud olema osa kokkuleppest.
Just see Hamasi keeldumine tõi kaasa pantvangilepingu
ja seega vaenutegevuspausi lõpu.
Samal ajal kui Washingtonil näib endiselt olevat selge,
kes Gaza sõja puhkemises süüdi on,
pöördus Katari emiir Tamim bin Hamad al-Thani,
kes võõrustab Dohas jultunult Hamasi poliitilist juhtkonda,
külastavate Pärsia lahe nõukogu juhtide poole avaldustega,
mis olid täis ohtrat narratiividepõhist desinformatsiooni
ja häbematut pettust.
Lisaks kasutas Katari emiir võimalust laimata Ameerika Ühendriike
ja selle lääne liitlasi Iisraeli toetamise eest selle hädaajal,
hoolimata sellest, et Bideni valitsuse ajal
nimetati Katar 31. jaanuaril 2022. a
"Ameerika Ühendriikide peamiseks NATO-väliseks liitlaseks".
Meie tippkohtumine toimub
seoses jätkuva tõsise ja katastroofilise tragöödia
ning enneolematu humanitaarkatastroofiga,
mis johtub agressioonist Palestiina vennasrahva,
eriti meie rahva vastu Gaza sektoris.
Okupeeritud Palestiinas sooritatud inimsusevastaste kuritegude kaudu
on okupatsiooniväed rikkunud kõiki usulisi, moraalseid
ja humanitaarseid norme ja väärtusi.
On häbiväärne, et rahvusvaheline üldsus
lubab sellel õelal kuriteol jätkuda peaaegu kaks kuud,
mille jooksul jätkub süütute, kaitsetute tsiviilelanike,
sealhulgas naiste ja laste süstemaatiline ja tahtlik tapmine.
Kõiki neid tragöödiaid oleks olnud võimalik vältida,
kui Iisrael ja tema toetajad oleksid mõistnud,
et Palestiina rahva küsimust ei saa marginaliseerida
ja et kolonialismi ajastu on läbi.
On hädavajalik märkida, et samal ajal kui Kataril,
sarnaselt Iraani, Türgi ja teiste piirkondlike osalejatega
on olnud meeletuks kinnisideeks
Iisraeli ja kogu Lääne demoniseerimine,
siis enamik Pärsia lahe riike, olenemata väljendatud kriitikast,
on tõrjunud kasvavat survet, eriti Iraani poolt,
veenmaks neid järsult katkestama nn Abrahami kokkuleppeid.
Dubais toimunud ülemaailmsel COP28 tippkohtumisel,
kus osales ka Iisraeli president Isaac Herzog,
küsiti Emiraatide väliskaubanduse riigiministrilt intervjuus CNBC-le,
kas AÜE kaalub kaubandussuhete lõpetamist Iisraeliga.
Ei. Oktoobri lõpuni arvud kasvasid.
Ületasime isegi mulluseid arve.
Isegi novembri esimesel poolel olid arvud peaaegu samad.
Nii et asjad liiguvad.
Mida me Iisraeli vallas tahame? Tahame, et rahvas kaasa tuleks.
Lõppkokkuvõtteks tähendab kaubandus,
et pakume tarbijaile taskukohaseid ja jätkusuutlikke tooteid.
Hoolime inimestest ja rahvast. Ja need saavad edaspidi
kogu maailma kaubandusliikumiste peamisteks põhimõteteks.
- Nii et kaubandussuhted Iisraeliga jätkuvad? - Jätkuvad.
Lisaks sellele, et Emiraadid trotsivad Iraani ähvardusi
sidemete säilitamise suhtes Iisraeliga; nõustusid Pärsia lahe riigid,
sh AÜE, Saudi Araabia Kuningriik ja Jordaania Hašimiidi Kuningriik,
aitama Iisraelil võidelda Iraani käsilase Ansar-Allah'ga,
kus domineerib Jeemeni huti hõim.
Nad püüavad hõlbustada alternatiivseid kaubateid,
mis sisuliselt mööduvad strateegilisest Bab el-Mandebi väinast.
Ja kuigi kokkulepe Puretrans FZCO ja DP vahel annab ajutise lahenduse,
näivad Ameerika Ühendriigid venitavat kõigega,
mis on seotud strateegilises Bab el-Mandebi väinas
merelaevanduse vastu korduvaid rünnakuid alustanud huttide
ümbermääratlemisega välismaiseks terroriorganisatsiooniks.
Kaalume seda jätkuvalt. Me pole veel otsustanud.
Ehk mäletate, et tühistasime selle määratluse,
kui leidsime, et see takistab humanitaarabi toimetamist,
mis aitaks tsiviilisikuid. Nii et see on valitsuses toimuvate vestluste teema.
Kuid ma ei tahaks ennustada ei ühele ega teisele poole.
Välisministeeriumi pressiesindajalt
küsiti veel rünnakute selge eskaleerumise kohta
Iraagi baaside vastu, kus asuvad USA väed.
Üks, mille oleme Iraagi valitsusele selgeks teinud,
minister Blinken selgitas seda peaminister Sudanile,
kui nad reedel rääkisid - on see, et meie arvates on Iraagi valitsusel
kohustus ennetada ja reageerida neile rünnakutele Ameerika personali vastu,
kes on riigis Iraagi valitsuse kutsel ISISe vastase tegevuse eesmärgil.
Iraagi valitsus on lubanud kasutada meetmeid
rünnakute ärahoidmiseks, ja ootame, et nad seda ka teevad.
Anonüümseks jääda soovinud USA ametnikud tunnistasid TV7-le,
et Iraagi olukorra ohjeldamiseks tehakse ulatuslikke jõupingutusi,
ja kuigi ei noomitud Mohammed Shia al-Sudani juhitud
Bagdadi keskvalitsust, märgiti, et tugeva vastuse puudumine
Iraani toetatud PMF-i võitlejate rünnakutele
sunnib USA-d jõuliselt reageerima enda valitud ajal ja kohas.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja soovite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri
Järgmised Iisraeli Uudised on eetris reedel, 8. detsembril, tavapärasel ajal.